b'\n_START_ARTICLE_\nKhaibarpasset\n_START_PARAGRAPH_\nKhaibarpasset (tidligere Khyberpasset, pashto: \xd8\xae\xd9\x8a\xd8\xa8\xd8\xb1 \xd8\xaf\xd8\xb1\xd9\x87, urdu \xd8\xaf\xd8\xb1\xdb\x82 \xd8\xae\xdb\x8c\xd8\xa8\xd8\xb1 eller \xd8\xaa\xd9\x86\xda\xaf\xd9\x87 \xd8\xae\xdb\x8c\xd8\xa8\xd8\xb1 ) er det viktigste passet som forbinder Pakistan med Afghanistan. Det skj\xc3\xa6rer gjennom Safed Koh-fjellene, en del av Hindu Kush-fjellrekka. Den er en integrert del av den gamle Silkeveien, og er et av de eldste kjente fjellpass i verden. Den st\xc3\xb8rste h\xc3\xb8yde er 5\xc2\xa0km inne i Pakistan ved Landi Kotal. Gjennom historien har det v\xc3\xa6rt den viktigste handelsruten mellom sentral-Asia og det indiske subkontinentet. Den er ogs\xc3\xa5 av strategisk milit\xc3\xa6r betydning. Eksempelvis bygde britene under den andre verdenskrig \xc2\xabdragetenner\xc2\xbb, det vil hindringer i betong for hindre tyske panservogner \xc3\xa5 invadere India.\n_START_SECTION_\nGeografi\n_START_PARAGRAPH_\nPasset starter i \xc3\xb8st n\xc3\xa6r Jamrud (15\xc2\xa0km vest for Peshawar), g\xc3\xa5r nordvest og slutter rett forbi Torkham p\xc3\xa5 den afghanske grensen, en distanse med svingete veier p\xc3\xa5 53\xc2\xa0km. Ruten passerer Fort Maude og Ali Masjid og n\xc3\xa5r det trangeste punktet som er bare 3 meter bredt. En kommer gjennom ved Landi Kotal, fulgt av en bratt nedstigning til Michni Kandao, Landi Khana og Torkham. Her er stigningen enklere i det passet kommer ut ved Haft Chah og inn p\xc3\xa5 Dakka-steppen. Fra Dakka renner Kabul-elva tilbake til Peshawar gjennom Loe Shilman Gorge, en mindre direkte og vanskeligere rute, men det var denne Aleksander den store brukte da han krysset inn i India i 326 f.Kr._NEWLINE_Jamrud er p\xc3\xa5 491 moh, mens Landi Kotal ligger p\xc3\xa5 1070 moh. En vei ble bygd av britene gjennom passet i 1879 og en jernbane i 1920-\xc3\xa5rene (jernbanen endte tidligere ved Jamrud).\n_START_SECTION_\nHistorie\n_START_PARAGRAPH_\nKhaibarpasset har v\xc3\xa6rt en invasjonsrute helt siden Aleksander den store, med flere muslimske invasjoner av India, som kulminerte med opprettelsen av det mogulske riket fra 1526. Andre veien invaderte britene Afghanistan gjennom passet og kjempet tre afghanske kriger i 1839\xe2\x80\x9342, 1878-9 og 1919._NEWLINE_Nord for Khaibarpasset ligger i landskapet Mullagori Afridis og i s\xc3\xb8r ligger Afridi Tirah, mens innbyggerne i landsbyer i selve passet er fra Afridi-klanen. Gjennom \xc3\xa5rhundrene har pashto-klaner, f\xc3\xb8rst og fremst Afridis og afghanske Shinwaris sett p\xc3\xa5 passet som deres omr\xc3\xa5de og har tatt toll fra reisende for fritt leide. Siden denne formen for utpressing alltid har v\xc3\xa6rt deres levebr\xc3\xb8d, er de oppr\xc3\xb8rt n\xc3\xa5r andre har blandet seg inn i dette. Derfor misliker de invaderende h\xc3\xa6rer og frembrudd, og andre former for autoriteter, selv om noen h\xc3\xa6rer har v\xc3\xa6rt villig til \xc3\xa5 betale utpressingen i form av l\xc3\xb8nn. Motstand fra lokale stammer har v\xc3\xa6rt sv\xc3\xa6rt harde._NEWLINE_George Molesworth, et medlem av de britiske styrkene i 1919, oppsummerte passet: \xc2\xabHver stein i Khaibar har badet i blod\xc2\xbb.'